open-index/open-wikipedia-markdown huggingface dataset:
மோனோபியூட்டைல் தாலேட்டு

**மோனோபியூட்டைல் தாலேட்டு** *(Monobutyl phthalate)*  என்பது C12H14O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதன் கட்டமைப்பு வாய்ப்பாட்டை CH3(CH2)3OOCC6H4COOH. என்று எழுதுவார்கள். வெண்மை நிறத்துடன் ஒரு திண்மமாகக் காணப்படும் இதில் ஒரு பியூட்டைல் எசுத்தர் குழு, ஒரு கார்பாக்சிலிக் அமிலக்குழு இரண்டும் உள்ளன. டைபியூட்டைல் தாலேட்டின் வளர்சிதை மாற்றத்தில் மோனோபியூட்டைல் தாலேட்டு ஒரு முக்கியமான விளைபொருளாகும். மற்ற தாலேட்டுகளைப் போலவே இதுவும் நாளமில்லா சுரப்பிகளைப் பாதிக்கிறது.  

மோனோபென்சைல் தாலேட்டைக்காட்டிலும் குறைந்த அளவில் மோனோபியூட்டைல் தாலேட்டு இரண்டாம் நிலை வளர்சிதை மாற்றப்பொருளாக பியூட்டைல் பென்சைல் தாலேட்டின் வளர்சிதை மாற்றத்திலும் உருவாகிறது. இதை நீராற்பகுப்புக்கு உட்படுத்தினால் தாலிக் அமிலமும் 1-பியூட்டனாலும் உருவாகின்றன.  
## மேற்கோள்கள்

பகுப்பு:தாலேட்டு எசுத்தர்கள்
பகுப்பு:நாளமில்லா சுரப்புக் குலைப்பிகள்
கொண்டாம்பட்டி, ஊத்தங்கரை வட்டம்

**கொண்டாம்பட்டி** (KONDAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 3 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து கிழக்கே 50 கிலோமீட்டர் தொலைவிலும், கொண்டம்பட்டி புதூர்யில் இருந்து 1 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 249  வீடுகள் உள்ளன. கிராமத்தின் மொத்த மக்கள் தொகையானது 1270 ஆகும். இதில் ஆண்கள் எண்ணிக்கை  639, பெண்களின் எண்ணிக்கை 631 என உள்ளது. மக்களின் கல்வியறிவு விகிதமானது  56.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வாசோனைட்டு

**வாசோனைட்டு** *(Wassonite)* என்பது TiS  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம்.  தைட்டானியம் சல்பைடு கனிமமான இது மிகவும் அரிய வகை கனிமம் ஆகும். இக்கனிமத்தின் கண்டுபிடிப்பு "யமடோ 691" என்று அழைக்கப்படும் மெக்னீசியம் சிலிக்கேட்டு  எரிகல்லாலான ஒரு விண்வீழ்கல்லுக்குள்  சிறிய மணிகளாக இருந்ததாக 2011ஆம் ஆண்டு நாசா செய்திக்குறிப்பில் அறிவிக்கப்பட்டது. 1969 ஆம் ஆண்டு சப்பானியரின் அண்டார்டிகா பயணத்தின் போது இது கண்டுபிடிக்கப்பட்டது.  தைட்டானியம்(II) சல்பைடு என்ற செயற்கைத் தயாரிப்பு வேதிச் சேர்மம் முதன் முதலாக இயற்கையில் காணப்பட்டதாக இக்கண்டுபிடிப்பால் உணரப்பட்டது.  

அமெரிக்காவின் கலிபோர்னியா பல்கலைக்கழகத்தில் பேராசிரியராகப் பணிபுரிந்த யான் டி வாசன் நினைவாக கனிமத்திற்கு வாசோனைட்டு எனப் பெயரிடப்பட்டது. பன்னாட்டு கனிமவியல் கழகமும் இப்பெயரை அங்கீகரித்தது.

பன்னாட்டு கனிமவியல் சங்கம் வாசோனைட்டு கனிமத்தை Was என்ற குறியீட்டால் அடையாளப்படுத்துகிறது.
  
## மேற்கோள்கள்

பகுப்பு:சல்பைடு கனிமங்கள்
பகுப்பு:தைட்டானியம் கனிமங்கள்
பகுப்பு:முக்கோணவமைப்புக் கனிமங்கள்
கொண்டாம்பட்டி

**கொண்டாம்பட்டி** என்ற பெயரில் உள்ள கட்டுரைகள்

## ஊர்கள்
* கொண்டாம்பட்டி, தருமபுரி மாவட்டம்
* கொண்டாம்பட்டி, கிணத்துக்கடவு ஒன்றியம்
* கொண்டாம்பட்டி, சூளகிரி ஒன்றியம்
* கொண்டாம்பட்டி, குடிமங்கலம் ஒன்றியம்
* கொண்டாம்பட்டி, ஊத்தங்கரை வட்டம்
## கோயில்கள்
* கொட்டாம்பட்டி கன்னிமார் கோயில்
* கொண்டம்பட்டி சடையப்ப சுவாமி கோயில்
உயுகிகோ கோகா

**உயுகிகோ கோகா** *(Yukiko Koga)* நியூயார்க் நகர பல்கலைக்கழகத்துடன் இணைக்கப்பட்ட அண்ட்டர் கல்லூரியில் கற்பித்துக் கொண்டிருந்த ஒரு மானுடவியலாளர் ஆவார். சட்டப்பூர்வ மானுடவியல், நகர்ப்புற இடம், காலனித்துவத்திற்கு பிந்தைய மற்றும் ஏகாதிபத்தியத்திற்கு பிந்தைய உறவுகள், வரலாறு மற்றும் நினைவகம், நாடுகடந்த கிழக்கு ஆசியா (சீனா மற்றும் சப்பான்) ஆகிய பிரிவுகளில் நிபுணத்துவம் பெற்றவராக உயுகிகோ கோகா இருந்தார். 
## கல்வி
பிரவுன் பல்கலைக்கழகத்தில் கிழக்கு ஆசிய ஆய்வுகளில் ஒரு முதுகலை அறிஞராக கோகா இருந்தார். இரண்டாம் உலகப் போருக்குப் பிறகு நேரடியாக மஞ்சூரியா மற்றும் சீன முதன்மை நிலப் பகுதிகள் போன்ற ஆக்கிரமிக்கப்பட்ட பகுதிகளின் காலனித்துவ மற்றும் காலனித்துவ கலாச்சாரத்தில் இவர் நிபுணத்துவம் பெற்றவராக இருந்தார். இந்த பணியை முடிக்க மனிதநேய மானியத்திற்கான தேசிய உதவித்தொகையை கோகா பெற்றார். 
மரபுவழி இழப்பு: சீனா, ஜப்பான் மற்றும் பேரரசுக்கு பின்னர் மீட்கப்பட்ட அரசியல் பொருளாதாரம் (சிகாகோ பல்கலைக்கழக பதிப்பகம், 2016) என்ற புத்தகத்தை கோகா எழுதினார். 2017 ஆம் ஆண்டு அமெரிக்க மானுடவியல் கழகத்தின் பிரான்சிசு எல். கே. அசு மற்றும் அந்தோனி லீட்சு புத்தக பரிசுகளை உயுகிகோ கோகா வென்றார். 
தற்போது இவர் ரைசு பல்கலைக்கழக பத்திரிகையில் ஆசிய விமர்சனம் என்ற தலையங்கப் பகுதியில் பணியாற்றுகிறார்.
## விருதுகள்
* 2018-2019 – பிரின்சுடன் பல்கலைக்கழகச் சட்டம் மற்றும் பொதுவிவகார அறிஞர் விருது
* 2018 – அண்ட்டர் கல்லூரியின் சிறந்த ஆளுமை என்ற தலைமை விருது 
* 2017 – பிரான்சிசு எல் அசு புத்தகப் பரிசு
## மேற்கோள்கள்

பகுப்பு:வாழும் மக்கள்
பகுப்பு:மானிடவியலாளர்கள்
கோட்டுருக்களின் பொதுவற்ற ஒன்றிப்பு

இரண்டு அல்லது இரண்டிற்கு மேற்பட்ட கோட்டுருக்களைச் சேர்த்து ஒரு பெரிய கோட்டுருவை உருவாக்கும் செயல் **கோட்டுருக்களின் பொதுவற்ற ஒன்றிப்பு** (*disjoint union of graphs*) எனப்படும்.  இச்செயல் கணங்களின் பொதுவிலா ஒன்றிப்புக்கு ஒத்ததாகும்.

கோட்டுருக்களின் பொதுவற்ற ஒன்றிப்பில் உருவாகும் பெரிய கோட்டுருவின் கணுக்களின் கணம் ஒன்றிப்பிலுள்ள உறுப்புக் கோட்டுருக்களின் கணுக்கள் கணங்களின் ஒன்றிப்பு கணமாக இருக்கும். இதுபோலவே கோட்டுருக்களின் பொதுவற்ற ஒன்றிப்பில் உருவாகும் பெரிய கோட்டுருவின் விளிம்புகளின் கணமும் உறுப்பு கோட்டுருக்களின் விளிம்பு கணங்களின் ஒன்றிப்பு கணமாக இருக்கும். இரண்டு அல்லது இரண்டுக்கு மேற்பட்ட கோட்டுருக்களின் பொதுவற்ற ஒன்றிப்பு, இணைப்பில்லாத கோட்டுருவாக இருக்கும்.

## குறியீடு
"கோட்டுருக் கூடுதல்" எனவும் பொதுவற்ற ஒன்றிப்பு அழைக்கப்படுகிறது. எனவே பொதுவற்ற ஒன்றிப்பைக்  கூட்டல் குறி அல்லது வட்டமிடப்பட்டக் கூட்டல் குறியால் குறிப்பிடலாம். G,  H ஆகிய இரு கோட்டுருக்களின் பொதுவற்ற ஒன்றிப்பு, G+H அல்லது G\oplus H எனக் குறிக்கப்படுகிறது.

## தொடர்புள்ள கோட்டுரு வகைகள்
சில சிறப்புவகை கோட்டுருக்களை பொதுவற்ற ஒன்றிப்புகளாகக் குறிக்கலாம்:
* காடுகள் என்பவை மரங்களின் பொதுவற்ற ஒன்றிப்பாகும்.
*திரள் கோட்டுருக்கள்  முழுக்கோட்டுருக்களின் பொதுவற்ற ஒன்றிப்பாகும்.
* 2-ஒழுங்கு கோட்டுருக்கள் சுழற்சி கோட்டுருக்களின் பொதுவற்ற ஒன்றிப்பாகும்.

பொதுவாக ஒவ்வொரு கோட்டுருவும் இணைப்புள்ள கோட்டுருக்கள், அதன் இணைப்புக் கூறுகள் ஆகியவற்றின் பொதுவற்ற ஒன்றிப்பாகும்.

நிரப்பி மற்றும் பொதுவற்ற ஒன்றிப்புச் செயல்கள் இரண்டின் இணைப்புச் செயல் மூலம் ஒற்றைக்கணு கோட்டுருக்களிலிருந்து இணைக்கோட்டுருக்களை உருவாக்கலாம்.


File:Arbres plans.png|200px|காடு-இரு மரங்களின் பொதுவற்ற ஒன்றிப்பு
Image:2-regular_graph.svg|2-ஒழுங்கு கோட்டுரு-சுழற்சி கோட்டுருக்களின் பொதுவற்ற ஒன்றிப்பு


## மேற்கோள்கள்

பகுப்பு:கோட்டுருவியல்
சிந்து ஆற்று யுத்தம்

**சிந்து ஆற்று யுத்தம்** என்பது செங்கிஸ் கானின் மங்கோலியர்களுக்கும் குவாரசமிய அரசமரபின் சுல்தான் சலாலத்தீன் மிங்புர்னுவின் படைகளுக்கும் இடையில் 1221 ஆம் ஆண்டு சிந்து ஆற்றின் அருகில் நடைபெற்ற யுத்தமாகும்.

## பின்புலம்
குவாரசமியாவின் தலைநகரமான சமர்கந்து மற்றும் புகாரா போன்ற நகரங்களை மங்கோலியர்கள் சூறையாடிய பிறகு மிங்புர்னு தனது வீரர்கள் மற்றும் பாரசீகத்தில் இருந்து வந்த ஆயிரக்கணக்கான அகதிகளுடன் இந்தியாவிற்குத் தப்பி ஓடினார். காசுனி நகருக்கு அருகில் நடைபெற்ற பர்வான் யுத்தத்தில் வென்ற பிறகு, சுமார் 30,000 வீரர்கள் மற்றும் பல்லாயிரக்கணக்கான அகதிகளுடன் தஞ்சம் அடைவதற்காக மிங்புர்னு இந்தியாவை நோக்கிப் பயணித்தார். சிந்து ஆற்றைக் கடக்க அவர்கள் முயற்சித்தபோது செங்கிஸ் கானின் தலைமையிலான இராணுவமானது அவர்களைப் பின்தொடர்ந்தது.

## யுத்தம்
மிங்புர்னு தனது குறைந்தது 30,000 வீரர்களை, மங்கோலியர்களிடமிருந்து தற்காத்துக் கொள்வதற்காக மலைகளைப் பின்புறமாகக் கொண்டு ஒரு பிரிவையும், ஆற்று வளைவால் பின்பகுதி பாதுகாக்கப்பட்ட இடத்தில் மற்றொரு பிரிவையும் நிறுத்தினார். போரைத் தொடங்கிய ஆரம்ப மங்கோலியத் தாக்குதலானது முறியடிக்கப்பட்டது. மிங்புர்னு பதில் தாக்குதல் நடத்தியதில் மங்கோலிய இராணுவத்தின் மையப்பகுதியைக் கிட்டத்தட்டத் தாக்கும் அளவுக்குச் சென்றார். மலையின் அருகிலிருந்த மிங்புர்னுவின் இராணுவப் பிரிவை சுற்றி வளைப்பதற்காகச் செங்கிஸ் கான் 10,000 வீரர்களைக் கொண்ட ஒரு படைப்பிரிவை அனுப்பினார். இரண்டு பக்கங்களிலிருந்தும் தனது ராணுவம் தாக்கப்பட்டு குழப்பத்தில் சரிய, மிங்புர்னு சிந்து ஆற்றைக் கடந்து தப்பியோடினார்.

## உசாத்துணை

பகுப்பு:பாக்கித்தான் வரலாறு
பகுப்பு:மங்கோலியப் பேரரசு ஈடுபட்ட போர்கள்
பாமியான் முற்றுகை (1221)

**பாமியான் முற்றுகை** (*Siege of Bamyan*) என்பது செங்கிஸ் கான் கி.பி 1221 களின் வசந்த காலத்தில் குவாரசமியா மீதான மங்கோலிய படையெடுப்பின் போது நடந்தது. மங்கோலியப் பேரரசின் ஆட்சியாளரான செங்கிஸ் கானின் தலைமையில் ஒரு இராணுவம், குவாரசமியப் பேரரசின் கடைசி ஆட்சியாளரான சுல்தான் சலாலத்தீன் மிங்புர்னுவைப் பின்தொடர்ந்து சென்றது. செங்கிஸ் கான் இந்து குஃசு மலையைக் கடந்து, அதன் பிறகு இன்றைய ஆப்கானித்தானில் காபுலின் வடமேற்கில் உள்ள பாமியான் அருகே உள்ள ஷாஹர்-இ-கோல்கோலா கோட்டையை முற்றுகையிட்டார். இந்த முற்றுகை ஒரு பேரழிவுகரமான தாக்குதலுக்கு வழிவகுத்தது. இதனால் நகரம் இடிந்து விழுந்தது.

## பின்புலம்
ஆப்கானித்தானில் புதிதாக இராணுவத்தை சேர்த்துக் கொண்டிருந்த குவாரசமிய அரசமரபின் கடைசி ஆட்சியாளரான மிங்புர்னுவை மங்கோலியர்கள் துரத்தியபோது இந்த முற்றுகை நடைபெற்றது.

## முற்றுகை
இந்த யுத்தத்தின் போது முற்றுகையிடப்பட்டிருந்த மதில் சுவற்றில் இருந்து வந்த அம்பு தாக்கி சகதை கானின் மகனும், செங்கிஸ் கானின் விருப்பத்திற்குரிய பேரனுமாகிய முத்துகன் கொல்லப்பட்டான். அவனது இறப்பு, இந்த முற்றுகையின் போது தனது இராணுவத்தில் ஏராளமான வீரர்கள் இறந்தது மற்றும் தானும் ஒரு நாள் இறக்கப் போகிறோம் என்பதை அறிந்தது ஆகியவை செங்கிஸ் கானைக் கோபப்பட வைத்தது. பாமியான் கைப்பற்றப்பட்ட பிறகு அந்த நகரை முழுவதுமாக அழித்து, அந்த நகர் மற்றும் அதனைச் சுற்றியிருந்த பகுதிகளில் வாழ்ந்த மக்களை மொத்தமாகக் கொல்லச் செங்கிஸ் கான் உத்தரவிட்டார். மங்கோலியர்கள் இந்நகரைக் "கவலைகளின் நகரம்" (அதாவது "துயர நகரம்") என்று அழைக்கும் அளவிற்கு அவர்கள் ஏற்படுத்திய அழிவானது முழுமையுடையதாக இருந்தது. இந்த நகரின் மற்றொரு பெயரானது கொல்லப்பட்ட மக்களின் கூக்குரலைக் குறிக்கும் விதமாக "சத்த (அல்லது அலறல்) நகரம்" ஆகும். முற்றுகையிலிருந்து மற்றொரு பதிவு, ஜலால் அல்-தின் மங்புர்னியின் மகள் மங்கோலியர்களுக்கு அதன் ரகசிய நுழைவாயிலை வெளிப்படுத்துவதன் மூலம் நகரத்தை காட்டிக் கொடுத்ததாகக் கூறுகிறது.

## விளைவுகள்
இந்த முற்றுகைக்குப் பிறகு செங்கிஸ் கான் இந்தியாவிற்கு தப்பி ஓடிய மிங்புர்னுவைத் துரத்தினார். 

ஒரு பொதுவான நம்பிக்கை மற்றும் பெரும்பாலான கசாரா மக்களும் நம்புவது யாதெனில், உள்ளூர் ஆப்கானிய மக்கள் முழுவதுமாகக் கொல்லப்பட்ட பின்னர் இந்தப் பகுதியைப் பாதுகாக்கத் தனது மங்கோலிய வீரர்கள் மற்றும் அவர்களது அடிமைப் பெண்களை இப்பகுதியில் செங்கிஸ் கான் வாழ வைத்தார் என்பதாகும். அந்த மக்களே தற்போதைய கசாரா மக்களின் முன்னோர்கள் ஆவர். "கசாரா" என்ற சொல்லானது மங்கோலிய இராணுவப் பிரிவான 1,000 வீரர்களைக் குறிக்கப் பயன்படுத்தப்பட்ட பாரசீகச் சொல்லான "யக் கசர்"  ("ஓர் ஆயிரம்") என்ற சொல்லிலிருந்து வந்திருப்பதற்கே பெரும்பாலான வாய்ப்புள்ளது.

இன்று பாமியான் என்ற பண்டைய நகரம் ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களம் ஆகும்.பாமியான் இந்த நிகழ்விலிருந்து நீண்ட காலமாக மீள முடியவில்லை. பல தசாப்தங்களுக்குப் பிறகும், நகரம் இன்னும் பேரழிவிற்கு உள்ளாகியிருந்தது என்று ஒரு பாரசீக வரலாற்றாசிரியரின் அறிக்கை கூறுகிறது.

## மேலும் காண்க
* கசாரா மக்கள்
* மங்கோலியர்களின் குவாரசமியப் படையெடுப்பு
* மங்கோலியர்களின் இந்தியப் படையெடுப்புகள்

## உசாத்துணை

பகுப்பு:ஆப்கானித்தானின் வரலாறு
பகுப்பு:மங்கோலியப் படையெடுப்புகள்
பகுப்பு:மங்கோலியப் பேரரசின் முற்றுகைகள்
பால் ஆடம்சு

**பால் ரிச்சர்ட் ஆடம்சு** *(Paul Richard Adams)*  ஒரு நரம்பியல் விஞ்ஞானியார். இலண்டன் இராயல் கழகத்தில் உறுப்பினரான இவர்  தற்போது நியூயார்க்கில் உள்ள சுடோனி புரூக் பல்கலைக்கழகத்தில் நரம்பியல் மற்றும் நடத்தை துறையில் பேராசிரியராக பணியாற்றி வருகிறார்.

இவர் இலண்டன் பல்கலைக்கழகத்தில்]] முனைவர் பட்டம் பெற்றார். மேக்சு பிளாங்க் நிறுவனத்தில் பெர்ட் சக்மனுடன் முனைவர் பட்டமேற்படிப்பை படித்து முடித்தார். பிரித்தானிய மருந்தியல் சங்கம் வழங்கும் நோவார்டிசு நினைவு பரிசை 1979 ஆம் ஆண்டிலும், கத்தம் நினைவு பரிசை 1979 ஆம் ஆண்டிலும் வென்றார். 1986 ஆம் ஆண்டில் மேக்ஆர்தர் அறக்கட்டளையின் பரிசு உறுப்பினராக நியமிக்கப்பட்டார். 1991 ஆம் ஆண்டு இராயல் சொசைட்டியின் உறுப்பினராகத்  தேர்ந்தெடுக்கப்பட்டார். 1987 முதல் 1995 வரை ஓவர்ட் இயூசு மருத்துவ நிறுவனத்தில் புலனாய்வாளராக பணிபுரிந்தார்.

மற்ற நரம்பியல் அறிஞர்களுடன் இணைந்து  திறந்த நரம்புவழி அடைப்பு மற்றும் நரம்பியல் பண்பேற்றம் போன்ற நரம்பியல் அறிவியலில் முக்கியத்துவம் மிக்க தற்கால கருத்துகளுக்கு இவர் முன்னோடியாக இருந்தார். தற்போது புதுப்புறணி பற்றிய ஒரு கோட்பாட்டில் பணியாற்றி வருகிறார், இக்கோட்பாடு அதிநவீன கற்றலுக்கான திறவுகோலாக குறிப்பிட்ட நரம்பு செல்களின் இணைப்பு வலிமையை சரிசெய்தல் என்ற கருத்தை மையமாகக் கொண்டதாகும்..

செயற்கை நரம்பியல் வலைப்பின்னல்களின்  இணைப்பை சரிசெய்தல்களை சரிபார்ப்பதற்கான நரம்பியல் சாதனத்திற்கான காப்புரிமையை பால் ரிச்சர்ட் ஆடம்சு பெற்றுள்ளார்.

## மேற்கோள்கள்
 
## புற இணைப்புகள்
* Adams's page at the Stony Brook Neurobiology Department
* Adams's page at Stony Brook's Pharmacology site
* Adams's CV on his Synaptic Darwinism site

பகுப்பு:வாழும் மக்கள்
பகுப்பு:நரம்பணுவியலாளர்கள்
பர்வான் யுத்தம்

**பர்வான் யுத்தம்** *(Battle of Parwan)* என்பது 1221 ஆம் ஆண்டு மங்கோலியப் பேரரசுக்கும் குவாரசாமிய அரசமரபின் மிங்புர்னுவுக்கும் இடையில் நடைபெற்ற யுத்தமாகும்.

## யுத்தம்
குவாரசமியா மீது மங்கோலியர்கள் படையெடுத்த பிறகு மிங்புர்னு வேறு வழியின்றி இந்து குஷ் மலைகளுக்குத் தப்பி ஓடினார். அங்கு அவர் மங்கோலியர்களை எதிர்கொள்வதற்காகக் கூடுதல் துருப்புகளைத் தனது படையில் சேர்க்க ஆரம்பித்தார். தற்போதைய ஆப்கானித்தானில் இருந்து வந்த 30,000க்கும் மேற்பட்ட குவாரசமிய வீரர்களால் இவரது இராணுவ பலமானது 60,000-ஐ அடைந்ததாகக் குறிப்பிடப்பட்டுள்ளது. மிங்புர்னுவைப் பிடிக்கச் செங்கிஸ் கான் தனது தலைமை நீதிபதி சிகி குதுகுவை அனுப்பினார். ஆனால் புதிதாக வேலைக்கு அமர்த்தப்பட்ட அந்தத் தளபதிக்கு வெறும் 30,000 துருப்புகளை மட்டுமே கொடுத்தார். தொடர் மங்கோலிய வெற்றிகளால் சிகி குதுகு அளவுக்கு மீறிய தன்னம்பிக்கை கொண்டிருந்தார். எண்ணிக்கையில் அதிகமாக இருந்த குவாரசமியப் படைக்கு எதிராக சீக்கிரமே அவர் பின்னடைவைச் சந்தித்தார். இந்த யுத்தமானது மங்கோலியக் குதிரைப் படைக்கு ஒத்துவராத குறுகலான பள்ளத்தாக்கில் நடைபெற்றது. மிங்புர்னு தன்னிடமிருந்த குதிரை வீரர்களை குதிரைகளிலிருந்து இறங்கச் செய்து மங்கோலியர்கள் மீது அம்பு எய்யுமாறு ஆணையிட்டார். யுத்தகளமானது குறுகலான நிலப்பரப்பாக இருந்த காரணத்தால் மங்கோலியர்கள் தங்களது வழக்கமான போர்த் தந்திரங்களை பயன்படுத்த இயலவில்லை. குவாரசமியர்களை ஏமாற்ற சிகி குதுகு தன்னிடமிருந்த உபரிக் குதிரைகளின் மீது வைக்கோலாலான பொம்மைகளை அமர வைத்தார். இதன் மூலம் அவரது படையினர் உடனடியாக கொல்லப்படாமல் சற்று நேரம் கிடைத்த போதிலும், சிகி குதுகு தோற்கடிக்கப்பட்டு விரட்டப்பட்டார்.

தோல்விகளில் தன்னை நிரூபித்த குவாரசமிய இளவரசனால் வெற்றிகளின் போதும் அவ்வாறு தன்னை நிரூபிக்க இயலவில்லை. போரில் கிடைத்த ஒரு மங்கோலிய வெள்ளைக் குதிரையை யார் வைத்துக் கொள்வது என்ற ஒரு பிரச்சனை இவரது மாமனாருக்கும் ஒரு குவாரசமியத் தலைவருக்கும் இடையே ஏற்பட்டது. இப்பிரச்சினையில் மிங்புர்னு தனது மாமனாருக்கு ஆதரவாகச் செயல்பட்டார். பெரும்பாலான குவாரசமிய வீரர்கள் முகாம் நெருப்பானது எரிந்து கொண்டிருக்கும் போதே வெளியேறினர். நாள் முழுவதும் போரிட்டுக் களைப்படைந்திருந்தபோதிலும் அந்த இரவே வெளியேறினர். பல்லாயிரக்கணக்கான படை வீரர்களை இழந்த காரணத்தினால் மிங்புர்னு அடுத்த நாள் கிழக்கு நோக்கிப் பின்வாங்கினார்.

## யுத்தத்திற்குப் பிறகு

சிகி குதுகுவின் தோல்வியைப் பற்றிய செய்தியை அறிந்த செங்கிஸ் கான், மிங்புர்னு இந்தியாவிற்குத் தப்புவதற்கு முன்னர் அவரைப் பிடிப்பதற்காகத் தனது படையினருடன் உடனடியாகக் கிளம்பினார். சிகி குதுகுவுடன் யுத்தகளத்திற்குச் சென்ற செங்கிஸ் கான், அங்கு குதுகு எந்த இடத்தில் தவறு செய்தார் என்பதை அவருக்கு அறிவுறுத்தினார். தற்போதைய பாக்கித்தான் நகரமான கலபக்குக்கு வடக்கில் இருந்த பகுதியில் சிந்து ஆற்றைக் கடக்க மிங்புர்னு முயற்சித்தார். எனினும் சிந்து ஆற்றின் கரையில் மங்கோலியர்கள், மிங்புர்னு இருந்த இடத்தை அடைந்து அவரைத் தோற்கடித்தனர். இந்தப் போர் சிந்து ஆற்றுப் போர் என்று அழைக்கப்படுகிறது.

மங்கோலியர்களை வெல்லமுடியாது என்ற மாயை உடைக்கப்பட்டதால், பர்வான் யுத்தமானது ஆப்கானித்தான் மற்றும் ஈரானில் முக்கியமான விளைவுகளுக்குக் காரணமாக இருந்தது. அமைதியாகச் சரணடைந்த நகரங்கள் மங்கோலியர்களுக்கு எதிராக ஆயுதம் ஏந்தின. இதன் காரணமாகச் செங்கிஸ் கான் மற்றும் அவரது மகன் டொலுய் மேலும் சில மாதங்களைக் கிளர்ச்சிகளை அடக்குவதற்காக குவாரசமியாவில் செலவழிக்க நேர்ந்தது.

## உசாத்துணை

பகுப்பு:மங்கோலியப் பேரரசு
பன்மரம்

கோட்டுருவியலில் **பன்மரம்** (*polytree*) என்பது ஒரு திசையுள்ள சுழற்சியற்றக் கோட்டுருவாகும். பன்மரத்தில் அமைந்துள்ள திசையற்ற கோட்டுரு ஒரு மரமாக இருக்கும். பன்மரத்தின் திசையுள்ள விளிம்புகளைத் திசையில்லா விளிம்புகளாக மாற்றக் கிடைக்கும் கோட்டுருவானது இணைப்புள்ள சுழற்சியற்றக் கோட்டுருவாக, அதாவது மரமாக இருக்கும். 

பன்மரமானது "திசை மரம்" என்றும் "திசைபோக்கு மரம்" என்றும் "ஒற்றை இணைப்பு வலையமைப்பு" என்றும் அழைக்கப்படுகிறது. திசைபோக்கு கோட்டுருவிற்கு பன்மரம் ஒரு எடுத்துக்காட்டாகும்.

பன்மரம் என்பதற்கு இணையான ஆங்கிலச் சொல்லான  *polytree*, 1987 இல் ரெபனே மற்றும் ஜுடியா பேர்ல் ஆகியோரால் உருவாக்கப்பட்டது.

காட்டினைத் தன் அடிப்படைத் திசையற்ற கோட்டுருவாகக் கொண்ட திசையுள்ள சுழற்சியற்றக் கோட்டுருவானது "பல்காடு" என அழைக்கப்படும். பல்காட்டின் திசையுள்ள விளிம்புகளைத் திசையற்ற விளிம்புகளாக மாற்றினால் திசையற்ற சுழற்சியற்றக் கோட்டுருவான காடு கிடைக்கும். 

பல்காடானது "திசையுறு காடு" அல்லது "திசைப்போக்கு காடு" எனவும் அழைக்கப்படுகிறது.

## கணக்கிடுதல்
*n* - பெயரிடப்படாத கணுக்களின் எண்ணிக்கை. *n* = 1, 2, 3, ..., ஆகிய மதிப்புகளுக்குக் கிடைக்கக்கூடிய வெவ்வேறான பன்மரங்களின் எண்ணிக்கை:
:1, 1, 3, 8, 27, 91, 350, 1376, 5743, 24635, 108968, 492180, ... .

## குறிப்புகள்

## மேற்கோள்கள்
* 
* .
* .
* .
* .
* .
* .
* .
* .

பகுப்பு:கோட்டுருவியல்
2-புரோமோயெத்தில் ஈதர்

**2-புரோமோயெத்தில் ஈதர்** *(2-Bromoethyl ether)* என்பது C4H8Br2O என்ற மூலக்கூற்று வாய்ப்பாட்டால்   விவரிக்கப்படும் ஒரு கரிமவேதியியல்  சேர்மமாகும்.  மருந்தாக்கப் பொருள்களையும் பல்வேறு மகுட ஈதர்களையும் பெருமளவில் தயாரிக்க இச்சேர்மம் பயன்படுகிறது.   
## மேற்கோள்கள்

பகுப்பு:ஈதர்கள்
பகுப்பு:கரிம புரோமைடுகள்
சிர்கோனோலைட்டு

**சிர்கோனோலைட்டு** (*Zirconolite)* என்பது  CaZrTi2O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும்
கால்சியம் சிர்கோனியம் தைட்டனேட்டு கனிமம் என்று இது வகைப்படுத்தப்படுகிறது.  கனிமத்தின் சில மாதிரிகளில்  தோரியம், யுரேனியம், சீரியம், நையோபியம் மற்றும் இரும்பு போன்ற தனிமங்களும் கலந்திருக்க சாத்தியம் உள்ளது. தோரியம் அல்லது யுரேனியம் இருப்பதால் இக்கனிமம் கதிரியக்கத் தன்மையைப் பெறுகிறது. பெரும்பாலும்  கருப்பு அல்லது பழுப்பு நிறத்தில் காணப்படுகிறது.
## மேற்கோள்கள்

பகுப்பு:ஆக்சைடு கனிமங்கள்
பகுப்பு:கால்சியம் கனிமங்கள்
பகுப்பு:சிர்க்கோனியம் கனிமங்கள்
பகுப்பு:தைட்டானியம் கனிமங்கள்
ஆப்ருசெவைட்டு

**ஆப்ருசெவைட்டு** *(Obruchevite)* என்பது  (Y,◻)2Nb2O2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆக்சியிட்ரோபைரோகுளோர்-(Y) அல்லது இட்ரோபைரோகுளோர் என்ற பெயர்களாலும் இக்கனிமம் அழைக்கப்படுகிறது.  பைரோகுளோர் கனிமக் குழுவைச் சேர்ந்த பூச்சியம் இணைதிறன் கனிமம் என்று கருதப்பட்டாலும் இன்னும் ஏற்றுக் கொள்ளப்படவில்லை. 

இட்ரோபைரோகுளோர்-(Y) என்ற பெயர் 1957 ஆம் ஆண்டு காலிட்டா மற்றும் எர்சிட்டு மற்றும் பலரால் அழைக்கப்பட்டது.  கனிமத்தின் நிலை உறுதிப்படுத்தப்படாத காரணத்தினால் அப்பெயர் வழக்கற்றுப் போய்விட்டது.  இட்ரோபைரோகுளோர்-(Y) என்ற பெயர் திண்டில் & பிரேக்சு என்பவர்களால் சூட்டப்பட்டது என்றாலும் அது அசலாக ஆக்சியிட்ரோபைரோகுளோர்-(Y)"  என்பதற்கே பொருந்தும்.
## மேற்கோள்கள்

* Citing:
*
*
*
பகுப்பு:ஆக்சைடு கனிமங்கள்
பகுப்பு:நையோபியம் கனிமங்கள்
கீழத்தானியம் மாவயல் காட்டு அய்யனார் கோயில்

**கீழத்தானியம் மாவயல் காட்டு ஐயனார் கோயில்** என்பது தமிழ்நாட்டில் புதுக்கோட்டை மாவட்டம், கீழத்தானியம் ஊராட்சியில் அமைந்துள்ள ஐயனார் கோயிலாகும்.

## திருவிழா
பிரசித்தி பெற்ற இக்கோயிலில் ஆண்டுதோறும் தமிழ் மாதமான ஆடியில் திருவிழா நடைபெறும். முதல் நாள் காப்பு கட்டுதலுடன் தொடங்கப்படும் இத்திருவிழா 10 நாட்களுக்கு நடைபெறும். மண்டகப்படிதாரர்களின் சார்பில் பல்வேறு வாகனங்களில் சுவாமி வீதியுலாவும், கலை நிகழ்ச்சிகளும் நடைபெறும். திருவிழாவின் முக்கிய நிகழ்ச்சியாகத் தேரோட்டமானது 9ஆம் நாள் நடைபெறும். தேரோட்டத்தின் அன்று ஐயனார் சிறப்பு அலங்காரத்தில் தேரில் எழுந்தருளுவார். மேளதாளம் முழங்க வாண வேடிக்கைகளுடன் பக்தர்கள் வடம் பிடித்துத் தேரை முக்கிய வீதிகளின் வழியாக இழுத்துச் செல்வர். 10ஆம் நாள் மஞ்சள் நீராட்டு விழாவுடன் திருவிழா நிறைவு பெறும். இவ்விழாவில் சுற்றுவட்டார மக்கள் கலந்து கொள்கின்றனர்.

## ஏறுதழுவல்
இக்கோயிலில் ஆண்டு தோறும் ஏறுதழுவல் போட்டி நடைபெறுகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமக் கோயில்கள்
பகுப்பு:ஐயனார் கோயில்கள்
அக்ரினியரைட்டு

**அக்ரினியரைட்டு** *(Agrinierite)* என்பது (K2(Ca,Sr)(UO2)3O3(OH)2•5H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். யுரேனியப் படிவுகளின் ஆக்சிசனேற்ற மண்டலத்தில் பெரும்பாலும் அக்ரினியரைட்டு காணப்படுகிறது. பொதுவாக இக்கனிமம் ஆரஞ்சு நிறத்தில் கிடைக்கிறது. 1928 முதல் 1971 ஆம் ஆண்டு வரையிலான காலத்தில் வாழ்ந்த பொறியாளர் என்றி அக்ரினியர் நினைவாக கனிமத்திற்கு இப்பெயரிடப்பட்டது. இவர் பிரான்சு நாட்டின் அணுசக்தி ஆணையத்தின் கனிமவியல் ஆய்வகத்தில் பொறியாளராகப் பனிபுரிந்தார்.
  
## மேற்கோள்கள்
*Mindat.org - Agrinierite
*Webmineral.com - Agrinierite
*Handbook of Mineralogy - Agrinierite 

பகுப்பு:ஆக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:யுரேனியம்(IV,VI) கனிமங்கள்
குறைமாவு உணவு

**குறைமாவு உணவு முறை** என்பது சராசரி உணவிலுள்ள மாவுச்சத்தை விடக் குறைவான மாவுச்சத்தைப் பரிந்துரைக்கும் உணவுமுறையாகும். இம்முறையில் மாவுச்சத்து மிகுந்த ரொட்டி, சர்க்கரை, பாஸ்த்தா போன்றவற்றின் அளவு கட்டுப்படுத்தப்பட்டு அதற்கு ஈடாக கொழுப்புச்சத்தும் புரதமும் உள்ள உணவுகளும் (இறைச்சி, மீன், முட்டை, பாலாடைக்கட்டி, விதைகள் போன்றன) நார்ச்சத்து மிகுந்தும் மாவுச்சத்து மிகக்குறைந்தும் உள்ள கீரை, காய்கறிகள் அதிகம் சேர்த்ததுக்கொள்ளப்பட வேண்டும்.

எந்த அளவு மாவுச்சத்து உள்ள உணவு குறைமாவு உணவு என்பதற்குச் சரியான வரையறை இல்லை எனினும் அமெரிக்க நிறுவனம் ஒன்று உணவில் 20%க்கும் கீழே மாவுச்சத்து இருப்பின் அது குறைமாவு உணவு என்று கூறுகிறது.

## மேற்கோள்கள்

பகுப்பு:உணவு முறைகள்
இந்தியாவில் உள்ள பௌத்தக் குடைவரைகள்

இந்தியக் குடைவரைக் கட்டிடக்கலையில் **பௌத்தக் குடைவரைகள்** முக்கியமானவை. உலகளவிலும் இக்குடைவரைகள் இவற்றின் சிறப்பான கட்டிடக்கலைக்காக அறியப்படுகின்றன. இந்தியாவில் ஏறத்தாழ 1,500 குடைவரைக் கோவில்கள் உள்ளன. இவற்றில் 1000  குடைவரைகள் பௌத்தர்களாலும்,  300 இந்துக்களாலும் 200 சமணர்களாலும் உருவாக்கப்பட்டவை.

இந்தியாவில் உள்ள குடைவரைக் கோவில்களுள் பழமையானது பொது ஊழிக்கு 3 நூற்றாண்டுகளுக்கு முன் உருவாக்கப்பட்ட பீகாரின் பராபர் குகைகள் ஆகும்.  இது பேரரசர் அசோகராலும், அவரது பேரனாலும் கட்டப்பட்டது. இதைத் தவிர அதிகமான பௌத்தக் குகைகள் இந்தியாவின் மேற்குப் பகுதியில் தக்காண மேட்டுநிலத்தைச் சுற்றியுள்ளன. கர்லா குகைகள், பாஜா குகைகள், பேட்சே குகைகள் போன்ற முற்காலத்தில் கட்டப்பட்ட கோவில்களுக்குச் சான்றாக விளங்குகின்றன. எல்லோரா மற்றும் அஜந்தா குடைவரைகள் பிற்காலத்தில் கட்டப்பட்டது. நுட்பமான வேலைப்பாடுகளைக் கொண்டது.

தொடக்ககாலத்தில் இயற்கையாக அமைந்த குடைவரைகளில் தூபிகள் கட்டப்பட்டன. பிற்காலத்தில் செயற்கையாக மலைகளைக் குடைந்து கோவில்கள் கட்டப்பட்டன.

## மேற்கோள்கள்

பகுப்பு:பௌத்த தொல்லியற்களங்கள்
பகுப்பு:இந்தியத் தொல்லியற்களங்கள் 
பகுப்பு:இந்தியாவில் உள்ள குகைகள்
பகுப்பு:பௌத்த கட்டிடங்கள்
தேசியப் பாதுகாப்புச் சட்டம் (இந்தியா)

**தேசியப் பாதுகாப்புச் சட்டம், 1980'' (**National Security Act of 1980''') இந்தியப் பிரதமராக இந்திரா காந்தி இருந்த போது, இந்திய நாடாளுமன்றத்தின் மக்களவை மற்றும் மாநிலங்களவையில் 23 செப்டம்பர் 1980 அன்று இச்சட்டம் இயற்றப்பட்டது.  27 டிசம்பர் 1980 அன்று முதல் இது சட்டமானது. இச்சட்டம் 18 பிரிவுகளைக் கொண்டது. இச்சட்டத்தின் கீழ் ஒரு நபரை எவ்வித விசாரணையின்றி தடுப்புக் காவலில் வைப்பதற்கு  இந்திய அரசு மற்றும் மாநில அரசுகளுக்கு அதிகாரம் வழங்குகிறது.

இச்சட்டத்தின் நோக்கம் "சில சந்தர்ப்பங்களில் தடுப்புக் காவலில் வைப்பதற்கும் அதனுடன் தொடர்புடைய விஷயங்களுக்கும்" ஆகும்.  இது ஜம்மு-காஷ்மீர் தவிர முழு இந்தியாவிற்கும் பொருந்தும். தேசிய பாதுகாப்புச் சட்டத்தின்படி, ஒரு நபரைத் தடுத்து வைப்பதற்கான காரணங்கள் பின்வருமாறு:

## சட்டத்தின் செயல்பாடுகள்
* இந்தியாவின் பாதுகாப்பு, வெளிநாட்டு சக்திகளுடனான இந்தியாவின் உறவுகள் அல்லது இந்தியாவின் பாதுகாப்பிற்கு எந்த வகையிலும் பாரபட்சமற்ற முறையில் செயல்படுவது.

* இந்தியாவில் எந்தவொரு வெளிநாட்டினரும் தொடர்ந்து இருப்பதை ஒழுங்குபடுத்துதல் அல்லது அவர் இந்தியாவில் இருந்து வெளியேற்றப்படுவதற்கான ஏற்பாடுகளைச் செய்வதற்கான நோக்கத்துடன் செயல்படுவது.

* மாநிலத்தின் பாதுகாப்பிற்கு பாரபட்சமற்ற வகையில் செயல்படுவதிலிருந்தோ அல்லது பொது ஒழுங்கைப் பராமரிப்பதற்கு எந்தவொரு விதத்திலும் பாரபட்சமற்ற முறையில் செயல்படுவதிலிருந்தோ அல்லது சமூகத்திற்குத் தேவையான பொருட்கள் மற்றும் சேவைகளைப் பராமரிப்பதில் எந்தவொரு விதத்திலும் பாரபட்சமற்ற முறையில் செயல்படுவதிலிருந்தும் அவர்களைத் தடுப்பது அவசியம். எனவே செய்ய.

* தேசிய பாதுகாப்புச் சட்டத்தின் கீழ், ஒரு நபரை 12 மாதங்கள் வரை காரணம் இன்றி தடுத்து வைக்க முடியும்; ஒரு நபரை இச்சட்டத்தின் கீழ் தடுத்து வைக்கப்பட்டுள்ளதாக மாநில அரசு அறிவிக்க வேண்டும்.

* தேசிய பாதுகாப்பு சட்டத்தின் கீழ் தடுத்து வைக்கப்பட்டுள்ள ஒரு நபருக்கு எதிரான குற்றச்சாட்டுகள் தெரிவிக்கப்படாமல் 10 நாட்கள் கைது செய்யப்படலாம். தடுத்து வைக்கப்பட்டுள்ள நபர் உயர் நீதிமன்ற ஆலோசனைக் குழுவின் முன் மேல்முறையீடு செய்யலாம், ஆனால் விசாரணையின் போது அவர்களுக்கு ஒரு வழக்கறிஞரை அனுமதிக்க முடியாது.

* பீம் சேனைத் தலைவர் சந்திரசேகர் ஆசாத் 15 மாதங்கள் இச்சட்டதின்  கீழ் தடுத்து வைக்கப்பட்டிருந்தபோது, தேசிய பாதுகாப்புச் சட்டம் ஒரு முக்கிய பேசு பொருளாக மாறியது. அதே போல் மணிப்பூர் பத்திரிகையாளர் கிஷோரேச்சந்திர வாங்கேம், முதலமைச்சர் என். பிரேன் சிங்கை விமர்சிக்கும் வீடியோக்கள் தொடர்பாக இச்சட்டத்தின் கீழ் வழக்கு பதிவு செய்யப்பட்டது.

* காவல்துறையினர் பயன்படுத்தும் விதத்தில் தேசியப் பாதுகாப்புச் சட்டம் பலமுறை விமர்சனங்களுக்கு உள்ளாகியுள்ளது. உத்தரப் பிரதேச முதல்வராக யோகி ஆதித்யநாத் முதல்வராக பதவியேற்ற ஒரு ஆண்டிற்குள், தேசிய பாதுகாப்புச் சட்டத்தின் கீழ் 160 பேரை தடுத்து வைத்திருப்பதாக உத்தரபிரதேச அரசு 2018 ஜனவரியில் ஒரு அறிக்கையை வெளியிட்டது.

* 2001-ஆம் ஆண்டின் சட்ட ஆணைய அறிக்கையின்படி, இந்தியாவில் 14,57,779 தடுப்புச் சட்டங்களின் கீழ் கைது செய்யப்பட்டதாக தெரிவிக்கிறது.

## மேற்கோள்கள்

பகுப்பு:இந்தியாவில் சட்டம்
பகுப்பு:இந்திய நடுவண் அரசுச் சட்டங்கள்
பொட்டாசியம் ஐதரசன் தாலேட்டு

**பொட்டாசியம் ஐதரசன் தாலேட்டு** *(Potassium hydrogen phthalate)* என்பது C8H5KO4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அமில உப்புச் சேர்மமான இது வெண்மை நிறத் தூளாக, நிறமற்ற படிகங்களாக, நிறமற்ற நீர்மமாக, அயனத் திண்மமாக தோன்றுகிறது. தாலிக் அமிலத்தின் மோனோபொட்டாசியம் உப்பு என்று வகைப்படுத்தப்படுகிறது. அமில-கார தரம்பார்த்தலில் பொட்டாசியம் ஐதரசன் தாலேட்டு முதன்மை திட்டக் கரைசலாகப் பயன்படுத்தப்படுகிறது. ஏனெனில் இது திண்மமாகவும் காற்றில் நிலைப்புத் தன்மையும் கொண்டிருப்பதாலும் நீரையும் உறிஞ்சாது என்பதாலும் துல்லியமாக அளந்தறிய எளிதில் முடிகிறது.  இதே காரணங்களுக்காக pH மீட்டர்களை அளவீடு செய்வதற்கான முதன்மை திட்டக்கரைசலாகவும் இது பயன்படுத்தப்படுகிறது. தவிர, கரைசல் நிலையில் இதன் pH மிகவும் நிலையானது என்பதும் குறிப்பிடத்தக்கதாகும். வெப்ப எடையளவியல் பகுப்பாய்வுகளிலும் இது திட்டக்  கரைசலாகப் பயன்படுகிறது. . 
பொட்டாசியம் ஐதரசன் தாலேட்டு தண்ணீரில் முழுமையாகப் பிரிகையடைந்து பொட்டாசியம் (K+) நேர்மின் அயனியையும் ஐதரசன் தாலேட்டு எதிர்மின் அயனியையும் கொடுக்கிறது. 

: KHP + H2O  K+ + HP− 

பின்னர் ஒரு பலவீனமான அமிலமாக ஐதரசன் தாலேட்டு தண்ணீருடன் தலைகீழாக வினைபுரிந்து ஐதரோனியம் (H3O +) மற்றும் தாலேட்டு  அயனிகளைக் கொடுக்கிறது.

: HP− + H2O  P2− + H3O+

ஐதரோகுளோரிக் அமிலம் அல்லது சோடியம் ஐதராக்சைடுடன் சேர்க்கப்பட்டு பொட்டாசியம் ஐதரசன் தாலேட்டு தேவைக்கேற்ப ஒரு தாங்கல் கரைசலாகவும் பயன்படுத்தப்படுகிறது. 
 
மொத்த கரிமக் கார்பன் சோதனைகளில் பயனுள்ள திட்டக் கரைசலாக இது பயன்படுத்தப்படுகிறது. பெரும்பாலான மொத்த கரிமக் கார்பன்  பகுப்பாய்விகள் கார்பன் டை ஆக்சைடு மற்றும் தண்ணீருக்கு கரிமச்சேர்மங்களின் ஆக்சிசனேற்றத்தை அடிப்படையாகக் கொண்டவையாகும். கார்பன் டை ஆக்சைடின் அளவைக் கொண்டு இவை அளவீடு செய்யப்படுகின்றன. பல மொத்த கரிமக் கார்பன்  பகுப்பாய்வு ஆய்வாளர்கள் சோதிக்கப்படவேண்டிய கருவிகளை இரண்டு வகையான தரங்களுடன் சோதிக்க பரிந்துரைக்கின்றனர்: ஒன்று பொதுவாக  ஆக்சிசனேற்றத்துக்கு எளிதானது மற்றொன்று ஆக்சிசனேற்றத்துக்கு கடினமானது. . முதலாவதற்கு பொட்டாசியம் ஐதரசன் தாலேட்டும் பிந்தையதற்கு பென்சோகுயினோனும்  பரிந்துரைக்கப்படுகிறது.

## மேற்கோள்கள்

பகுப்பு:தாலேட்டுகள்
பகுப்பு:பொட்டாசியம் சேர்மங்கள்
பகுப்பு:கார்பாக்சிலிக் அமிலங்கள்
ஊராட்சி ஒன்றிய நடுநிலைப் பள்ளி, கீழத்தானியம்

**ஊராட்சி ஒன்றிய நடுநிலைப்பள்ளி, கீழத்தானியம்** என்பது தமிழ்நாடு மாநிலத்தில் புதுக்கோட்டை மாவட்டம் பொன்னமராவதி ஊராட்சி ஒன்றியத்தில் உள்ள கீழத்தானியம் ஊராட்சியில் அமைந்துள்ள அரசு நடுநிலைப்பள்ளி ஆகும்.

### தொடக்கப்பள்ளி
இப்பள்ளி ஆரம்பத்தில் ஊராட்சி ஒன்றியத் தொடக்கப் பள்ளியாகத் தொடங்கப்பட்டது. பின்னர் நடுநிலைப் பள்ளியாகத் தரம் உயர்த்தப்பட்டது.

### மேற்கோள்கள்

பகுப்பு:தமிழ்நாட்டிலுள்ள ஊராட்சி ஒன்றியப் பள்ளிகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
முலுகநாடு பிராமணர்கள்

**முலுகநாடு பிராமணர்கள்** (*Mulukanadu Brahmins*) என்பவர்கள் தெலுங்கு - பேசும் வைதிகி ஸ்மார்த்த பிராமணர்களின் துணைக் குழுவாகும். சமூகத்தின் பெயரின் மாறுபாடுகள் பின்வருமாறு: முரிகினாடு, முலுக்நாடு, முலுகனாடு, முலகநாடு, மூலகநாடு மற்றும் முலிகினாடு. 

## சொற்பிறப்பியல்
முலுகனாடு என்ற பெயர் பிராமண சமூகங்களின் வழக்கமான ஒருங்கிணைப்பை உருவாக்குகிறது: நாடு என்ற சொல்லுக்கு அனைத்து தென்னிந்திய மொழிகளிலும் "நாடு" என்று பொருள்; இந்த விஷயத்தில் "முலுகா" இருப்பதால், சமூகம் எங்கிருந்து வந்தாலும் இது நாட்டிற்கு பின்னொட்டு. இவ்வாறு, முலுகா + நாடு = முலுகநாடு, "முலுகா நில மக்கள்." முலுகா அல்லது முலாகா அடையாளம் காணப்பட்டுள்ளது. மேலும் இது சாதவாகன ஆட்சியில் அஷ்மகாவுடன் மூலகா அல்லது மூலக தேசா என்றும் அழைக்கப்படுகிறது.  அவுரங்காபாத், நாசிக், ஜல்னா, வாசிம் ஆகியவை முலகாவின் பகுதிகள் ஆகும். பிரதிஷ்டானபுரா அல்லது இன்றைய பைதான் முலகா தேசத்தின் தலைநகரம் ஆகும்.   

முலுகநாடு பிராமணர் என்ற தலைப்பில் சாதி பரம்பரை மற்றும் சமூகவியல் பற்றிய தோ. வெ. வெங்கடாசல சாத்திரி மேற்கொண்ட ஆய்வில் முலுகநாடு பிரிவின் பரம்பரை மற்றும் அதன் தோற்றம், பழக்கவழக்கங்கள் மற்றும் நடைமுறையில் உள்ள கலாச்சாரங்கள் உள்ளன.  

## பெயரின் தோற்றம்
முலுக்கநாடு இப்பகுதியில் காணப்படும் ஒரு வகை கல்வெட்டுகளில் பல்வேறு விதமாக அழைக்கப்படுகிறது. இந்த பிரிவைச் சேர்ந்த பிராமண சமூகம் தெலுங்கு மொழியுடன் இடைவிடாத உறவைக் கொண்டுள்ளது. மேலும் இந்த பிரிவின் தோற்றத்துடன் தொடர்புடைய பகுதி நடுத்தர பென்னார் பகுதி, இது முற்றிலும் கடப்பா மாவட்டத்தில் அமைந்துள்ளது. வெவ்வேறு காலகட்டங்களில் இந்த பகுதி வெவ்வேறு பெயர்களில் அறியப்படுகிறது. புண்யகுமாரனால் பொறிக்கப்பட்ட தோமரநந்தியால தட்டுகள் இந்த பகுதியை 'இரண்ய ராஷ்டிரம்' என்று குறிப்பிடுகின்றன. முல்கினாடு பற்றி வெளிப்படையாக பேசும் முதல் கல்வெட்டு புஷ்பகிரியில் உள்ள இராஷ்டிரகூட மன்னர் கிருஷ்ணர் முல்கினாடு நாயுடு மகாராஜியம்*.*  முல்கினாட்டுடன், அருகிலுள்ள பல்வேறு *இடங்களை ரெனாடு, மர்ஜவாடி, பொட்டாபினாடு, பெடநாடு* மற்றும் பல உள்ளன. 

ராஜா கயஸ்த அம்பாதேவாவின் மற்றொரு கல்வெட்டு உள்ளது (காக்கத்திய ஆட்சியாளர் ருத்திரமாதேவி கீழ் ஆந்திராவின் தெற்குப் பகுதியை ஆட்சி செய்த அதே மன்னர்) சாகா 1214 தேதியிட்ட பொ.ச. 1292. முல்கினாட்டுடன், பெனாவடி, புலிவெந்த்லா (இன்றைய புலிவெந்தலா), சிறிவோடு மற்றும் பொட்டாபி ஆகிய பகுதிகளையும் இது குறிப்பிடுகிறது. 

பொ.ச. 1289 மற்றும் பொ.ச. 1323 க்கு இடையில் ஆட்சி செய்த காகத்திய வம்சத்தின் மற்றொரு மன்னர் பிரதாபுருத்ரன், கி.பி 1319 ஆம் ஆண்டில் முலிகினாடு பகுதி பற்றி கடப்பா மாவட்டத்தின் சித்தவதம் வட்டத்தில் தனது சாண்டுவாய் கல்வெட்டில் பொறிக்கப்பட்டுள்ளது.  இந்த கல்வெட்டுகள் நெருக்கமான பிற பகுதிகளையும் குறிக்கின்றன என்பது முல்கினாடு அல்லது முலுகனாடு பகுதி உண்மையில் கடப்பா மாவட்டத்தில் ஒரு பகுதி என்பதை சான்றளிக்கிறது.

## மேலும் காண்க

* அத்வைதம் 
* முன்னேறிய வகுப்பினர் 

## குறிப்புகள்

பகுப்பு:பிராமணர்
காமினி நிர்மலா மெண்டிசு

**காமினி நிர்மலா மெண்டிசு** *(Kamini Nirmala Mendis)* என்பவர் கொழும்பு பல்கலைக்கழகத்திலிருந்து ஓய்வு பெற்ற இலங்கையைச் சேர்ந்த பேராசிரியர் மற்றும் உலக சுகாதார அமைப்பின் முன்னாள் மலேரியா நிபுணர் ஆவார்.
## கல்வி
கொழும்பிலுள்ள விசாக்கா வித்யாலயா பள்ளியில் மெண்டிசு கல்வி பயின்றார். 1972 ஆம் ஆண்டு மருத்துவம் படிப்பதற்காக இவர் இலங்கைப் பல்கலைக்கழகத்திற்குச் சென்றார்.  பின்னர் 1980 ஆம் ஆண்டு முனைவர் பட்டத்திற்காக இங்கிலாந்திலுள்ள இலண்டன் பல்கலைக்கழகத்திற்குச் சென்றார். நுண்ணுயிரியியலில் தன்னுடைய முதுநிலை கல்விக்காகவும் உரிய பயிற்சியை முடிக்கவும்  தற்போது கொழும்பு பல்கலைக் கழகமாகப் பிரிக்கப்பட்டுள்ள தாயக கல்வி நிலையத்திற்குத்  1989 ஆம் ஆண்டு  மீண்டும்  இவர் திரும்பினார்.

## தொழில்
1983 ஆம் ஆண்டு சிறந்த குடிமக்களுக்கான தேசிய குடியரசு தலைவர் விருது 1983 ஆம் ஆண்டு காமினி நிர்மலா மெண்டிசுக்கு வழங்கப்பட்டது. 1988 ஆம் ஆண்டு மெண்டிசு கொழும்பு பல்கலைக்கழகத்தின் ஒட்டுண்ணித் துறையில் மலேரியா ஆராய்ச்சிப் பிரிவை நிறுவினார். இப்பிரிவுக்கு தலைமைப் பொறுப்பேற்று 17 ஆண்டுகள் வழிநடத்தினார். 1991 ஆம் ஆண்டு மெண்டிசுக்கு வெப்பமண்டல மருந்து மற்றும் சுகாதாரத்திற்கான இராயல் கழகத்தின் சால்மர் பதக்கம் வழங்கப்பட்டது.  இதேபோல  வெப்பமண்டல மருந்து மற்றும் சுகாதாரத்திற்கான அமெரிக்க சங்கத்தின் பெய்லி கே ஆசுபோர்டு பதக்கமும் இவருக்கு வழங்கப்பட்டது.

1993 ஆம் ஆண்டு மெண்டிசு மற்றும் தையான் விர்து ஆய்வகங்கள் பிளாசுமோடியம் காலினேசியத்தின் புதிய டி.என்.ஏ வரிசையை மலேரியா செல்லுக்குள் செருகும்  புதிய முறையின் வெற்றிகரமான பயன்பாட்டை வெளியிட்டன. 
உலக சுகாதார அமைப்பின் கொள்கை ஆலோசனைக் குழுவில் மெண்டிசு தர்ஒது உறுப்பினராக உள்ளார்.
## மேற்கோள்கள்

‎

பகுப்பு:வாழும் மக்கள்
பகுப்பு:சிங்களவர்
பகுப்பு:இலங்கைப் பெண் அறிவியலாளர்கள்
குளோராக்சிபைட்டு

**குளோராக்சிபைட்டு** *(Chloroxiphite)* என்பது Pb3CuO2Cl2(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரிய ஆலிவ் பச்சை நிறம் முதல் பிசுதா பச்சை நிறம் வரை நிறங்கொண்ட காரீயம் தாமிரம் ஆலைடு கனிமம் என்று இது வகைப் படுத்தப்படுகிறது. 
இக்கனிமம் முதன்முதலில் 1923 ஆம் ஆண்டு  இங்கிலாந்தின் சோமர்செட், மெண்டிப் மலையில்  மெண்டிபைட்டு என்ற கனிமத்துடன் சேர்ந்து காணப்படுகிறது. மெண்டிபைட்டு  கனிமத்தைப் போலவே இதுவும் ஓர் ஆக்சிகுளோரைடு வகை கனிமமாகும். காரீயத்தின் தாதுவான கலீனா இரண்டாம் நிலை ஆக்சிசனேற்றம் அடைந்து குளோராக்சிபைட்டு உருவாகிறது.  
டையாபோலியைட்டு, பார்க்கின்சோனைட்டு, உல்பெனைட்டு, செருசைட்டு, ஐதரோசெருசைட்டு   போன்ற கனிமங்களும் இக்கனிமமும் சேர்ந்து காணப்படுகின்றது.பச்சை என்ற பொருள் கொண்ட கிரேக்க மொழிச் சொல்லிலிருந்தும் மெல்லிய தகடு என்ற படிக வடிவத்தை அடிப்படையாக்க் கொண்டும் குளோராக்சிபைட்டு என்ற பெயர் வருவிக்கப்பட்டது.
## மேற்கோள்கள்

பகுப்பு:ஆலைடு கனிமங்கள்
பகுப்பு:ஈயக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:தாமிரம்(II) கனிமங்கள்
பகதூர்

**பகதூர்** ( *பயதூர்*, கல்கா மொங்கோலியம்: Баатар *பாதர்*; ; ; ; ) என்பது ஒரு வரலாற்று ரீதியான துருக்கிய-மங்கோலியக் கலாச்சாரத்துடன் தொடர்புடைய மரியாதைக்குரிய பட்டமாகும். இச்சொல்லுக்குக் "கதாநாயகன்" அல்லது "வல்லமையான வீரன்" என்று பொருள். போப்பாண்டவரின் தூதரான பிலானோ கர்பினி, இப்பட்டத்தை ஐரோப்பிய நைட் பட்டத்துடன் ஒப்பிடுகிறார்.

இச்சொல்லானது முதன்முதலில் சீனாவிற்கு வடக்கு மற்றும் மேற்குப் (மங்கோலியா) பகுதிகளில் வாழ்ந்த புல்வெளி மக்களால் பயன்படுத்தப்பட்டது. சுயி அரசமரபின் பதிவுகளில் ஏழாம் நூற்றாண்டின் ஆரம்பத்திலேயே இச்சொல் உள்ளது. எட்டாம் நூற்றாண்டின் கோக்துர்க் கானரசு மற்றும் ஒன்பதாம் நூற்றாண்டின் முதலாம் பல்கேரிய பேரரசின் பல்கர்கள் மத்தியிலும் இச்சொல் பயன்படுத்தப்பட்டுள்ளது. சில எழுத்தாளர்கள் இச்சொல் ஈரானில் தோன்றியிருக்கலாம் எனக் கோருகின்றனர். முதல் எழுத்தானது பெரும்பாலும் ஈரானிய மொழிகளில் பயன்படுத்தப்படும் "கடவுள், பிரபு" போன்ற பொருட்களை உடைய *பக்-இலிருந்து தோன்றியிருக்க பெரும்பாலும் வாய்ப்புள்ளது.

இச்சொல்லானது மங்கோலியர்களிடையே பொதுவாகப் பயன்படுத்தப்படும் ஒரு சொல்லாகும். 13ஆம் நூற்றாண்டில் செங்கிஸ் கானின் மங்கோலியப் பேரரசில் ஒரு மரியாதைக்குரிய பட்டமாக இச்சொல் பரவியது. மங்கோலியப் பேரரசில் இருந்து தோன்றிய நாடுகளில் இப்பட்டம் தொடர்ந்து பயன்படுத்தப்பட்டது. மேலும் ஈல்கானரசு மற்றும் தைமூரிய அரசமரபு ஆகியவற்றிலும் அரசருக்குரிய ஒரு சிறப்புப் பெயராக இச்சொல் பயன்படுத்தப்பட்டது.

துருக்கிய-மங்கோலியப் படையெடுப்புகள் காரணமாக இச்சொல்லானது பல்வேறு துருக்கியம் அல்லாத மொழிகளுக்கும் அறிமுகப்படுத்தப்பட்டது. இச்சொல் தற்போது பல்வேறு வடிவங்களில் , , போலிய மொழி*: [[:pl:Bohater|Bohater]]* (பொருள் "கதாநாயகன்"),  (பொருள் "துணிவு மிக்க"), பாரசீகம் *Bahador*, சியார்சியம் *பகதூர்*, மற்றும் இந்துசுத்தானி *[[பகதூர்]]* ஆகிய மொழிகளில் பயன்படுத்தப்படுகிறது

துருக்கிய மொழி: பாதூர்/பகதிர், தடர மற்றும் காசாக்கு: *Батыр (பதைர்)*, உசுபேகியம் *பதைர்* மற்றும் மொங்கோலியம் *பாதர்* (உலான் பாதர்-இல் உள்ளது போல) உள்ளிட்ட நவீன துருக்கிய மற்றும் மொங்கோலிய மொழிகளில் இச்சொல் பயன்படுத்தப்படுகிறது. 

பகதூர் என்ற கருத்தானது துருக்கிய-மங்கோலிய நாட்டுப்புறக் கதைகளில் இருந்து உருவானதாகும். உருசிய நாட்டுப்புறக் கதைகளில் காணப்படும் போகதைர்கள் போலவே பகதூர்களும் அசாதாரணமான தைரியம், அச்சமின்மை மற்றும் தீர்க்கமான தன்மை ஆகியவற்றை உடைய கதாநாயகர்கள் ஆவர். இவர்கள் அடிக்கடி, சொர்க்கத்தில் இருந்து வந்தவர்களாகவும் அசாதாரணமான செயல்களைச் செய்யும் தன்மை உடையவர்களாகவும் காட்டப்படுகிறார்கள். பகதூர்கள் இலட்சியம் உடைய, போராடும் குணம் உடைய துருக்கிய-மங்கோலிய வீரர்களாகக் காட்டப்படுகின்றனர். எனவே இச்சொல் ஒரு மரியாதைக்குரிய மற்றும் புகழுடைய ராணுவப் பட்டமாகப் பயன்படுத்தப்படுகிறது

## இப்பட்டத்தைப் பயன்படுத்திய நபர்கள்
*எசுகெய், செங்கிஸ் கானின் தந்தை எசுகெய் பகதூர் என்று அழைக்கப்பட்டார்
**[[மங்கோலியர்களின் இரகசிய வரலாறு|மங்கோலியர்களின் இரகசிய வரலாற்றில்]]* மங்கோலியத் தளபதி சுபுதை *பகதூர்* என்று குறிப்பிடப்பட்டுள்ளார்.
*முகலாயப் பேரரசின் இரண்டு பேரரசர்கள் பகதூர் சா என்று அழைக்கப்பட்டனர்: முதலாம் பகதூர் சா மற்றும் பகதூர் சா சஃபார்.
*பண்டா சிங் பகதூர், பெரும் சீக்கிய வீரர் மற்றும் தளபதி

## உசாத்துணை

பகுப்பு:மங்கோலியப் பேரரசு
ராபின் ரைட்

**ராபின் கேய்ல் ரைட் (Robin Gayle Wright)** (பிறப்பு ஏப்ரல் 8, 1966) அமெரிக்க நடிகை மற்றும் இயக்குநர் ஆவார். எட்டுமுறை எம்மி விருதுகளுக்கு பரிந்துரைக்கப்பட்டார். ஒரு கோல்டன் குளோப் விருது மற்றும் சாட்டில்லைட் விருதினை வென்றுள்ளார்.

*[[பாரஸ்ட் கம்ப்]]* (1994), *[[அன்பிரேக்கபில்]]* (2000), *[[வொண்டர் வுமன்]]* (2017), *[[ஜஸ்டிஸ் லீக் (திரைப்படம்)|ஜஸ்டிஸ் லீக்]]* (2017) மற்றும் *[[வொண்டர் வுமன் 1984]]* (2020) ஆகிய திரைப்படங்களில் நடித்துள்ளார்.

## மேற்கோள்கள்

## வெளியிணைப்புகள்

* 
* 
* 

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
செவாலியர் டி.தாமஸ் எலிசபெத் மகளிர் கல்லூரி

**செவாலியர் டி.தாமஸ் எலிசபெத் மகளிர் கல்லூரி** வட சென்னை பெரம்பூர் பகுதியில் உருவான முதல் பெண்கள் சுயநிதிக் கல்லூரி. 1985 இல் இக்கல்லூரி தொடங்கப்பட்டது. இக்கல்லூரி  பெண்கல்வியை ஊக்குவிக்கும் வகையில் செயல்பட்டு வருகின்றது. ஏறத்தாழ 35 ஆண்டுகாலமாக சென்னைப் பல்கலைக்கழகத்தின் உறுப்புக்கல்லூரியாக இணைவு பெற்றுள்ள சுயநிதி கல்லூரி ஆகும். இக்கல்லூரியில், கலை மற்றும் அறிவியல் பாடப்பிரிவுகள் ஆங்கில வழியில் கற்பிக்கப்பட்டுவருகிறது. தற்போது 2500 க்கும் மேற்பட்ட மாணவியர் கற்கின்றனர். NAAC - தேசிய தர மற்றும் மதிப்பீடு ஆணையத்தின் இரண்டாம் சுழற்சியில் 'A' அங்கீகாரம் பெற்றுள்ளது.

## அமைவிடம்
செவாலியர் டி.தாமஸ் எலிசபெத் மகளிர் கல்லூரி, தமிழ்நாட்டில் சென்னையில், மாதவரம் மூலக்கடை நெடுஞ்சாலையில் அமைந்துள்ளது. சி.டி.டி.இ. மகளிர் கல்லூரி எனச் சுருக்கமாகவும் அழைக்கப்படுகிறது. பெரம்பூர் ரயில் நிலையமும் மூலக்கடை செம்பியம் பகுதியில் அமைந்துள்ள சிம்சன் தொழிற்பேட்டையும் இக்கல்லூரியை எளிதில் அடையாளம் காண்பிக்கும் நிலக்குறீயீடு. . 

## நிர்வாகம்
செவாலியர் டி.தாமஸ் அவர்களால் உருவாக்கப்பட்ட புனித மேரி கல்வி அறக்கட்டளையின் கீழ் இக்கல்லூரி இயங்கிவருகிறது. இக்கல்லூரியின் நிறுவனர் திருமதி எலிசபெத் தாமஸ். தலைவர் - நீதியரசர் திரு ஜே.கனகராஜ்: 
தாளாளர் - திரு இல.பழமலை, (இ.ஆ.ப. ஓய்வு):   கல்லூரி முதல்வர் - முனைவர் திருமதி ஹனீஃபா கோஷ்.

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.
# கலை அறிவியல் இளங்கலை
# கலை அறிவியல் முதுகலை 
# ஆய்வியல் நிறைஞர் பட்டப் படிப்புகள்
## சான்றுகள்

பகுப்பு:சென்னை மாவட்டத்திலுள்ள தனியார் கலைக் கல்லூரிகள்
பகுப்பு:சென்னைப் பல்கலைக்கழக இணைவுக்கல்லூரிகள்
வியாசர்பாடி இரவீஸ்வரர் கோயில்

**இரவீஸ்வரர் ஆலயம்** தமிழ்நாட்டில் சென்னையில், வியாசர்பாடி என்னும் பகுதியில் எருக்கஞ்சேரி சாலையில் அமைந்துள்ள சிவன் கோவிலாகும். சிலர் இதனை இரணீஸ்வரர் ஆலயம் என்றும் கூறுகின்றனர்.

## சிறப்பு
அதிகாலையில் சூரிய வெளிச்சமானது இங்கு அமைக்கப்பட்டுள்ள இலிங்க வடிவிலான சிவன் சன்னதியில் கழுத்தில் மாலை சூடுவது போன்று விழும் வடிவமைப்பில் உருவாக்கப்பட்டுள்ளது இக்கோவிலின் மிகச் சிறப்பான அம்சமாகும். நகரமயமாக்கலினால் தற்போது அதிக நெருக்கமான வீடுகள் இக்கோவிலைச் சுற்றி உள்ளதால் தற்போது சிவன் கழுத்தில் மாலை போல் சூரிய வெளிச்சம் விழுவதைக் காண இயலவில்லை.
## சன்னதிகள்
சிவன், தட்சிணாமூர்த்தி, வினாயகர், முருகர், அம்மன் சன்னதிகளும், நவகிரக துணை சன்னதியும் உள்ளன.
## வரலாறு
இக்கோவில் 500 ஆண்டுகள் பழமை வாய்ந்தது என்று சொல்லப்படுகிறது.

பகுப்பு:சென்னை மாவட்டத்திலுள்ள சிவன் கோயில்கள்
வளையபியூட்டாடையீன் இரும்பு டிரைகார்பனைல்

**வளையபியூட்டாடையீன் இரும்பு டிரைகார்பனைல்** *(Cyclobutadieneiron tricarbonyl)* என்பது Fe(C4H4)(CO)3   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைக்ளோபியூட்டாடையீன்யிரும்பு டிரைகார்பனைல் என்ற பெயராலும் இந்த கரிம இரும்புச் சேர்மம் அழைக்கப்படுகிறது. மஞ்சள் நிறங்கொண்ட இது கரிமக் கரைப்பான்களில் கரைகிறது. கரிமவேதியியலில் வளையபியூட்டாடையீன்கள் தயாரிப்பதற்கான ஒரு முன்னோடிச் சேர்மமாக வளையபியூட்டாடையீன் இரும்பு டிரைகார்பனைல் பயன்படுகிறது. தனி நிலையில் இவ்வினம் சற்று தெளிவற்ற மழுப்பலான இனமாக கருதப்படுகிறது.  
## தயாரிப்பும் கட்டமைப்பும்
1965 ஆம் ஆண்டு ரோலேண்டு பெட்டிட் வளைய ஆக்டாட்டெட்ராயீனை தொடக்க வினைபடு பொருளாகக் கொண்டு முதன் முதலாக இச்சேர்மத்தை தயாரித்தார். :
:  
வளைய ஆக்டாட்டெட்ராயீன் முதலில் குளோரினேற்றம் செய்யப்பட்டு [4.2.0]- இருவளைய சேர்மம் உருவாக்கப்படுகிறது. பின்னர் இது ஆல்க்கைன் டைமெத்தில் அசிட்டைலீன்டைகார்பாக்சிலேட்டுடன் டையீல்சு ஆல்டர் வினையில் ஈடுபட்டு தொடர்ந்து 200 பாகை செல்சியசு வெப்பநிலையில் வெப்பத்தாற் பகுக்கப்பட்டு தலைகீழ் டையீல்சு ஆல்டர் வினை நிகழ்கிறது. இப்படிநிலையில் சிசு-டைகுளோரோசைக்ளோபியூட்டீன் விளைபொருளாகக் கிடைக்கிறது. டை-இரும்பு நோனாகார்பனைலுடன் இச்சேர்மம் வினைபுரிந்து இறுதியாக வளையபியூட்டாடையீன் இரும்பு டிரைகார்பனைல் கிடைக்கிறது. இரும்பு பெண்டாகார்பனைல் ஒளியாற்பகுப்பு வினை மூலம் இவ்வினைக்குத் தேவையான டை-இரும்பு நோனாகார்பனைல் தயாரித்துக் கொள்ளப்படுகிறது. 
வளையபியூட்டாடையீன் இரும்பு டிரைகார்பனைல் ஓர் இடைப்பொதி அணைவுச் சேர்மமாகும். C-C பிணைப்புகளுக்கு இடையிலுள்ள தொலைவு 1.426 Â ஆகும்.  
## பண்புகள்
டிரைகார்பனைல் அணைவுச் சேர்மத்தை செரிக் அமோனியம் நைட்ரேட்ட்டுடன் சேர்த்து சூடுபட்டுத்தினால் வளையபியூட்டாடையீன் ஆக்சிசனேற்ற அணைவுநீக்கம் அடைகிறது. வெளியேற்றப்படும் வளையபியூட்டாடையீன் குயினோனால் ஈர்க்கப்படுகிறது. குயினோன் இங்கு இரு எலக்ட்ரான் கவரியாகச் செயல்படுகிறது. 
வளையபியூட்டாடையீன் இரும்பு டிரைகார்பனைல் அதன் சில வேதிவினைகளில்  அரோமாட்டிக் தன்மையை வெளிப்படுத்துகிறது. இவ்வினைகளை எலக்ட்ரான்கவர் அரோமாட்டிக் பதிலீட்டு வினைகள் என்று வகைப்படுத்தலாம். :
: 
அசிட்டைல் குளோரைடு மற்றும் அலுமினியம் குளோரைடுடன் சேர்ந்து இச்சேர்மம் பிரீடல் கிராப்ட்சு அசைலேற்ற வினைக்கு உட்படுகிறது. அசைல் வழிப்பெறுதி 2 உருவாகிறது. பார்மால்டிகைடு மற்றும் ஐதரோகுளோரிக் அமிலத்துடன் வினைபுரிந்து குளோரோமெத்தில் வழிப்பெறுதி 3 உருவாகிறது. வில்சுமெயர்-ஆக் வினையில் என்-மெத்தில்பார்மனிலைடு மற்றும் பாசுபரசு ஆக்சிகுளோரைடுடன் வினையில் ஈடுபட்டு பார்மைல் சேர்மம் 4 கிடைக்கிறது. மானிச் வினையில் அமீன் வழிப்பெறுதி 5 கிடைக்கிறது. 
இவ்வினையின் வினை வழிமுறை எலக்ட்ரான் கவர் அரோமாட்டிக் பதிலீட்டு வினையை ஒத்த வினையாக உள்ளது. 
:
## தொடர்புடைய சேர்மங்கள்
இரும்பு கார்பனைலுடன் டைபீனைலசிட்டைலீன் சேர்த்து வினைபுரியச் செய்து பல ஆண்டுகளுக்கு முன்பாகவே பெட்டிட் (C4Ph4)Fe(CO)3 தயாரித்தார்.    
(பியூட்டாடையீன்)இரும்பு டிரைகார்பனைல் இச்சேர்மத்துடன் சம எலக்ட்ரான் அமைப்பைக் கொண்டதாக உள்ளது. 
## மேற்கோள்கள்

பகுப்பு:இரும்பு(0) சேர்மங்கள்
பகுப்பு:கரிம இரும்பு சேர்மங்கள்
பகுப்பு:கார்பனைல் அணைவுச் சேர்மங்கள்
மனித மேம்பாட்டுச் சுட்டெண் அடிப்படையில் தமிழக மாவட்டங்களின் பட்டியல்

2017 ஆம் ஆண்டின் ஐக்கிய நாடுகள் வளர்ச்சித் திட்ட முறைப் படி **மனித மேம்பாட்டுச் சுட்டெண் அடிப்படையில் தமிழக மாவட்டங்களின் பட்டியல்**.

## மேற்கோள்கள்


பகுப்பு:மனித மேம்பாட்டுச் சுட்டெண்
பகுப்பு:தமிழ்நாடு
துன்குவாங் கையெழுத்துப் பிரதிகள்

**துன்குவாங் கையெழுத்துப் பிரதிகள்** (*Dunhuang manuscripts*) என்பவை 20 ஆம் நூற்றாண்டின் ஆரம்பத்தில் சீனாவின் துன்குவாங்கில் உள்ள மொகாவோ கற்குகைககளில் கண்டெடுக்கப்பட்ட முக்கியமான மத மற்றும் மதச்சார்பற்ற ஆவணங்களின் தொகுப்பு ஆகும். 4 ஆம் நூற்றாண்டின் பிற்பகுதி முதல் 11 ஆம் நூற்றாண்டின் ஆரம்பப் பகுதி வரையிலான காலப்பகுதியில் உருவாக்கப்பட்ட இந்த கையெழுத்துப் பிரதிகள் வரலாறு மற்றும் கணிதம் முதல் நாட்டுப்புறp பாடல்கள் மற்றும் நடனம் வரையிலான பல்வேறுபட்ட தகவல்களைக் கொண்டிருந்தன. இவற்றில் பல மதம் சார்ந்த ஆவணங்களும் அடங்கும். எனினும் அவற்றில் பெரும்பாலானவை புத்த மதத்தைச் சார்ந்தவையாகும். எனினும் தாவோயியம், நெசுத்தோரியக் கொள்கை, மற்றும் மானி சமயம் ஆகிய மதங்கள் சார்ந்த ஆவணங்களும் கிடைக்கப்பெற்றன. பெரும்பாலான கையெழுத்துப் பிரதிகள் சீன மொழியில் எழுதப்பட்டவை ஆகும். கோடனிய மொழி, சமசுகிருதம், சோக்டிய மொழி, தாங்குடு மொழி, பாரம்பரியத் திபெத்தியம், பழைய உய்குர் மொழி, எபிரேயம் மற்றும் பழைய துருக்கிய மொழிகளிலும் எழுதப்பட்ட கையெழுத்துப் பிரதிகள் இங்கு கிடைத்துள்ளன. வரலாறு, மத ஆய்வுகள், மொழியியல் மற்றும் கையெழுத்துப் பிரதி ஆய்வுகள் உள்ளிட்ட பல்வேறு வகையான துறைசார்ந்த கல்வி ஆய்வுகளுக்கு இந்த கையெழுத்துப் பிரதிகள் முக்கியமான ஆதாரங்களாக விளங்குகின்றன.

## வரலாறு
சூன் 25, 1900ஆம் ஆண்டு தாவோயியத் துறவி வாங் யுவான்லுவால் இந்த ஆவணங்கள் ஒரு மூடப்பட்டு முத்திரையிடப்பட்ட குகைக்குள் கண்டெடுக்கப்பட்டன. 1907 ஆம் ஆண்டு முதல் அவர் இந்த ஆவணங்களை ஆரல் ஸ்டெயின் மற்றும் பால் பெல்லியட் உள்ளிட்ட குறிப்பிடத்தகுந்த மேற்குலக நாடு காண் பயணிகளுக்கு விற்க ஆரம்பித்தார். ஜப்பானிய, உருசிய மற்றும் டென்மார்க் நாட்டைச் சேர்ந்த நாடு காண் பயணிகளும் இந்தக் கையெழுத்துப் பிரதிகளின் சேகரிப்புகளைப் பெற்றனர். அறிஞர் மற்றும் பழம்பொருள் திரட்டுபவரான லுவோ சென்யுவின் முயற்சிகளின் காரணமாக பெரும்பாலான சீனமொழிக் கையெழுத்துப் பிரதிகள், மொத்த கையெழுத்துப் பிரதிகளில் சுமார் ஐந்தில் ஒரு பங்கு, 1910 ஆம் ஆண்டு பெய்ஜிங்கிற்கு எடுத்துச் செல்லப்பட்டன. அவை தற்போது சீன தேசிய நூலகத்தில் உள்ளன. பல்லாயிரக்கணக்கான திபெத்திய மொழி கையெழுத்துப் பிரதிகளின் பக்கங்கள் துன்குவாங்கிலேயே விடப்பட்டன. அவை தற்போது அப்பகுதியில் உள்ள பல்வேறு அருங்காட்சியகங்கள் மற்றும் நூலகங்களில் உள்ளன. மேற்குலக அறிஞர்களால் விலைக்குப் பெறப்பட்ட ஆவணங்கள் தற்போது பிரித்தானிய நூலகம் மற்றும் பிப்ளியோதெக் நேஷனல் டி பிரான்ஸ் போன்ற நிறுவனங்களில் உலகம் முழுவதும் வைக்கப்பட்டுள்ளன. அனைத்து கையெழுத்துப் பிரதிகளின் சேகரிப்புகளும் தற்போது சர்வதேசத் துன்குவாங் திட்டத்தின் கீழ் மின்னுரையாக்கப்பட்டு வருகின்றன. அவற்றை இணையத்தின் மூலம் காணமுடியும்.

## உசாத்துணை

## வெளி இணைப்புகள்
* The International Dunhuang Project

பகுப்பு:கையெழுத்துப்படிகள்
பகுப்பு:பௌத்தக் கையெழுத்துப்படிகள்
பகுப்பு:சீனக் கையெழுத்துப்படிகள்
பகுப்பு:யூதக் கையெழுத்துப்படிகள்
பகுப்பு:1900 நூல்கள்
தார்ச்சுலா

**தார்ச்சுலா** (**Dharchula**) வட இந்தியாவின் உத்தராகண்ட் மாநிலம், குமாவுன் கோட்டம், பிதௌரகட் மாவட்டத்தில் அமைந்த தார்ச்சுலா வருவாய் வட்டத்தின் நிர்வாகத் தலைமையிடமும் நகராட்சியும் ஆகும்.  இமயமலையில் நேபாள எல்லையை ஒட்டியுள்ள பிதௌரகட் மாவட்டத்தில் உள்ள காலாபானி பகுதியில்  உருவாகும் சாரதா ஆறு  தார்ச்சுலா வழியாகப் பாய்கிறது.

பிதௌரகட் நகரத்திற்கு வடக்கே கயிலை மலை செல்லும் வழியில் 83 கிலோ மீட்டர் தொலைவில் தார்ச்சுலா நகரம் உள்ளது. நேபாளத்தில் இந்நகரத்தின் பெயரில் தார்ச்சுலா மாவட்டம் உள்ளது.

பிதௌரகட் மாவட்டத்தில் உள்ள காலாபானி, லிபுலேக் மற்றும் லிம்பியாதுரா பகுதிகளை நேபாளம்  தனது என உரிமை கோருகிறது. 

## மக்கள் தொகை பரம்பல்
2011-ஆம் ஆண்டின் கணக்கெடுப்பின் படி, தார்ச்சுலா நகரத்தின் மக்கள்தொகை 7,039 ஆகும். அதில் ஆண்கள் 3,797 மற்றும் பெண்கள் 3,242 அகவுள்ளனர். ஆறு வயதிற்குட்பட்ட குழந்தைகள் 854 ஆகவுள்ளனர். எழுத்தறிவு 88.68% ஆகும். மக்களில் இந்து சமயம் 91.45%, கிறித்தவம் 0.67% மற்றும் சீக்கியம் 0.17% பயில்கின்றனர். இந்நகரத்தில் ரூங் மலைவாழ் பழங்குடி மக்கள் பெரும்பானமையாக வாழ்கின்றனர். 
## மேற்கோள்கள்

## இதனையும் காண்க
* காலாபானி
* லிபுலேக்
* சாரதா ஆறு

## வெளி இணைப்புகள்
* 
* Dharchula at *[[wikimapia]]*.

பகுப்பு:பிதௌரகட் மாவட்டம்
பகுப்பு:உத்தராகண்டம்
பகுப்பு:உத்தராகண்ட மாநில ஊர்களும் நகரங்களும்
மிராபிலைட்டு

**மிராபிலைட்டு** *(Mirabilite)* என்பது Na2SO4•10H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். கிளௌபர் உப்பு என்ற பெயராலும் இது அழைக்கப்படுகிறது. நீரேறிய சோடியம் சல்பேட்டு கனிமம் என்று இதை வகைப்படுத்துகிறார்கள். நிறமற்றும் பளபளப்பாகவும் ஒற்றைச்சாய்வு படிக அமைப்பு கனிமமாக மிராபிலைட்டு தோன்றுகிறது. சோடியம் சல்பேட்டைக் கொண்டுள்ள உப்புநீரின் உப்புப்படர் பாறைகளிலிருந்து இது உருவாகிறது. இது உப்பு நீரூற்றுகள் மற்றும் உப்புநீர் தாழ் வடிநில ஏரிகளில் கிப்சம், ஆலைட்டு, தெனார்டைட்டு, திரோனா, கிளௌபரைட்டு மற்றும் எப்சோமைட்டு போன்ற கனிமங்களுடன் சேர்ந்து இக்கனிமம் காணப்படுகிறது. 

மிராபிலைட்டு நிலைப்புத்தன்மையற்றதாக உள்ளது. உலர்ந்த காற்றில் விரைவாக நீரை இழக்கிறது.  கூர்நுனிக்கோபுர படிகங்களாக இருந்த வடிவம் வெள்ளைத் தூளாக மாற்றமடைந்து தெனார்டைட்டு (Na2SO4) கனிமமாககிறது. இதைப்போலவே , தெனார்டைட்டு தண்ணீரை உறிஞ்சி மிராபிலைட்டாக மாறுகிறது. 

பாரம்பரிய சீன மருத்துவத்தில் மிராபிலைட்டு ஒரு சுத்திகரிப்பு மருந்தாக பயன்படுத்தப்படுகிறது; மாண்டரின் மொழியில் இது மேங்கு சியாவ் என்று அழைக்கப்படுகிறது. மிராபிலைட்டு என்ற பெயர் யோகான் ருடால்ப் கிளௌபர் இதை தற்செயலாக செயற்கை முறையில் தயாரித்தபோது அற்புதமான உப்பு என்ற பொருள் கொண்ட சால் மிராபிலிசு என்ற இலத்தீன் மொழிச் சொல்லை  அடிப்படையாகக் கொண்டு இப்பெயர் உருவாக்கப்பட்டது. 

 
## மேற்கோள்கள்

## புற இணைப்புகள்
*Maricopa.edu 
*American Mineralogist (1917)
*"Mirabilite as a tracer of past evolution of the Aral Sea"

பகுப்பு:சோடியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
உயிர்மறுசீரமைப்பு

**உயிர்மறுசீரமைப்பு** (ஆங்கிலத்தில் **bioremediation**)

சுற்றுச்சூழல் மாசுபடுகளை குறைப்பதற்கும் அல்லது அகற்றுவதற்கும் "உயிருள்ளவற்றை" பயன்படுத்தும் செயல்முறையே "உயிர்மறுசீரமைப்பு" ஆகும். இந்தச் செயல்முறையில் பயன்படும் பெரும்பாலான உயிரினங்களில் நுண்ணுயிரிகளின் பங்கு அதிகமானது.

உயிர்மறுசீரமைப்பின் மூலம் நீர், நிலம் மற்றும் வளிமண்டலத்தில் ஏற்படும் சுற்றுச்சூழல் மாசுபடுகளை குறைக்கவோ அல்லது முற்றிலும் அகற்றவோ இயலும்.பெரும்பாலான உயிர்மறுசீரமைப்பு செயல்முறைகள் ஆக்சிஜனேற்ற-இறக்கவினையைச் சார்ந்துள்ளது.

உயிர்மறுசீரமைப்பு தொடர்பான தொழில்நுட்பங்களின் சில எடுத்துக்காட்டுகள்:

# தாவரவழி மறுசீரமைப்பு (ஆங்கிலத்தில் phytoremediation), 
# பூஞ்சைவழி மறுசீரமைப்பு (ஆங்கிலத்தில் mycoremediation), 
# உயிரிவழி கரைத்தெடுத்தல் (ஆங்கிலத்தில்  bioleaching), 
# வெளியிட பண்ணையம் (ஆங்கிலத்தில் landfarming), 
# உயிரி வினைகலம் (ஆங்கிலத்தில் bioreactor), 
# உரப்படுத்தல் (ஆங்கிலத்தில் composting), 
# உயிரி ஆக்க வளர்ச்சி (ஆங்கிலத்தில் bioaugmentation), 
# தாவர வேர்வழி வடிகட்டுதல் (ஆங்கிலத்தில் rhizofiltration), 
# உயிரி தூண்டுதல் (ஆங்கிலத்தில் biostimulation)

https://en.wikipedia.org/wiki/Bioremediation

## மேற்கோள்கள்

பகுப்பு:உயிரித் தொழில்நுட்பம்